Manowar tuo oman festarinsa Suomeen
heavy metal, Magic Circle Festival, RLE	 21.10.2013
Hevilegenda Manowar tuo jättimäisen Magic Circle Festivalinsa Suomeen ensi kesänä. Kyseessä on bändin itsensä lanseeraama festivaali, joka on aiemmin nähty vain Keski-Euroopassa. Magic Circle Festival järjestetään Helsingin Suvilahdessa 25.–26. heinäkuuta. Kyseessä on samalla Manowarin ainoa esiintyminen Pohjoismaissa ensi kesänä. Festivaalin liput maksavat 75 euroa + toimituskulut ja ne tulevat myyntiin Tiketissä ja Lippupalvelussa 4. marraskuuta.
Manowarin levyjä on myyty ympäri maailman yhteensä yli kymmenen miljoonaa kappaletta. Yhtyeen musiikki käsittelee historiallisia teemoja ja soturimytologiaa. Manowar on ottanut myös paljon visuaalisia vaikutteita viikingeistä, keskiajan ritarikulttuurista ja antiikin tarustoista. Edellisen kerran yhtye vieraili Suomessa viime keväänä, jolloin Helsingin The Circuksen ja Tampereen Pakkahuoneen konsertit myytiin loppuun ennätysajassa. Yhtyeen nykykokoonpanossa vaikuttavat Eric Adams (laulu), Karl Logan (kitara), Joey DeMaio (Basso) ja Donnie Hamzik (rummut).
Manowar tuo Helsingin Magic Circle Festivaliin mukanaan oman tuotantonsa ja mittavat lavastuksensa, joihin on perinteisesti kuulunut monenlaista soturihenkistä rekvisiittaa. Magic Circle Festivalissa on pääosassa musiikki, mutta siellä järjestetään myös monenlaisia aktiviteetteja tapahtuman yleisölle. Aiemmilla festivaaleilla on nähty mm. Manowar-museo, eukonkantoa sekä oluenjuontikilpailuja. Manowarin keulakuva Joye DeMaio hehkuttaa, että Magic Circle Festival tarjoaa ainutkertaisen festarikokemuksen ja on samalla puitteiltaan sekä tuotannoltaan yksi kaikkien aikojen näyttävimmistä heavy konsepteista.
Magic Circle Festivalin järjestää Manowarin kanssa yhteistyössä RL Concerts, joka on vastannut myös muun muassa menestyksekkäästä Weekend Festivalista. RL Concertsin pääpromoottorin Hardi Loogin leikkimielisesti äijäpäiväksi nimeämässä tapahtumassa tullaan näkemään myös muita yhtyeitä, joista tiedotetaan myöhemmin. Myyntiin on tulossa myös VIP- ja erikoislippuja.
http://www.magiccirclefestival.com
Manowar saapuu klubikiertueelle Suomeen
Tanskan pitkän linjan hevari Pretty Maids saapuu Suomeen
Deathmetallin legenda Cannibal Corpse neljän keikan minirundille Suomeen
‹ Children of Bodom ja Neurosis lisätty ensi kesän Tuskaan	› Valoa 2014 aloitti esiintyjäjulkistuksensa
(6603 hittiä)
(6055 hittiä)
(5655 hittiä)
(4325 hittiä)
(916 hittiä)